नई दिल्ली. अच्छे ग्लोबल संकेतों से सोमवार को घरेलू शेयर बढ़त के साथ बंद होने में कामयाब हुए। पीएसयू बैंक, ऑटो, मेटल, एफएमसीजी और रियल्टी शेयरों में खरीददारी से बाजार की गिरावट पर ब्रेक लगा। कारोबार के अंत में सेंसेक्स 293 अंक बढ़कर 35,208 अंक पर बंद हुआ, जबकि निफ्टी 97 अंकों की उछाल के साथ 10,715 के स्तर पर क्लोज हुआ। आज के कारोबार में हैवीवेट ओएनजीसी, एचयूएल, रिलायंस इंडस्ट्रीज, एसबीआई, आईटीसी, इंफोसिस और मारुति में तेजी से बाजार को सपोर्ट मिला। सेक्टोरल इंडेक्स में एनएसई पर फार्मा और आईटी इंडेक्स में कमजोरी रही।